Oficiālais Vēstnesis L 328 , 17/12/2003 Lpp. 0026 - 0031



Komisijas Lēmums (2003. gada 11. decembris) par dzīvnieku veselības un sertifikācijas nosacījumiem attiecībā uz bišu importu (Apis mellifera un Bombus spp.) no dažām trešām valstīm un ar ko atceļ Lēmumu 2000/462/EK (izziņots ar dokumenta numuru C(2003) 4623) (Dokuments attiecas uz EEZ) (2003/881/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 13. jūlija Direktīvu 92/65/EEK, kurā noteiktas dzīvnieku veselības prasības, kas reglamentē dzīvnieku, spermas, olšūnu un embriju tirdzniecību un importu Kopienā, uz kuriem neattiecas Direktīvas 90/425/EEK [1] A pielikuma I punktā minētajos īpašajos Kopienas noteikumos paredzētās dzīvnieku veselības prasības, un jo īpaši tās 17. panta 2. punkta b) apakšpunkts, 18. panta 1. punkta pirmais ievilkums un 19. panta b) apakšpunkts, tā kā: (1) Komisijas 2000. gada 12. jūlija Lēmums 2000/462/EK par veselības sertifikāciju bišu/stropu, bišu māšu un to saimes importam no trešām valstīm [2] nosaka veselības sertifikācijas prasības šāda veida importam no trešām valstīm, kā to paredz Direktīva 92/65/EEK. (2) Mazā stropu vabole (Aethina tumida) ir eksotisks kaitēklis, kas apdraud medus bites un ir izplatījies no Āfrikas un dažām citām trešām valstīm, tādējādi radot nopietnas problēmas biškopības nozarei. Pašlaik nav pieejams efektīvs un drošs līdzeklis pret šo kaitēkli. Ja notiek mazās stropu vaboles invāzija, tā apdraud biškopības nozares noturību Kopienā, izjaucot apputeksnēšanos un līdz ar to arī lauksaimniecību un vidi. (3) Mazā stropu vabole vēl nav uzskaitīta slimību sarakstā, ko izstrādā Starptautiskais epizootisko slimību birojs (OIE). Šā iemesla dēļ nav zināms invāzijas līmenis trešās valstīs. (4) Tropilaelaps ģints ērce (Tropilaelaps spp.) ir eksotisks kaitēklis, kas apdraud medus bites un ir izplatījies dažādās trešās valstīs, tādējādi radot nopietnas problēmas biškopības nozarei. Ja notiek tās invāzija, tā var radīt līdzvērtīgas nopietnas sekas attiecībā uz biškopības nozares noturību Kopienā. (5) Saskaņā ar Regulu (EK) Nr. 1398/2003 par mazās stropu vaboles un Tropilaelaps ģints ērces esamību Kopienā obligāti jāziņo, uzskaitot tās Direktīvā 92/65/EEK. Pašlaik nav ziņots par to, ka kāds no minētajiem kaitēkļiem ir konstatēts Kopienā. (6) Papildu tam, ka par šo kaitēkļu esamību Kopienā jāpaziņo, nepieciešams noteikt papildu prasības bišu importam no dažām trešām valstīm, lai samazinātu mazās stropu vaboles un Tropilaelaps ģints ērces invāzijas risku Kopienā, nolūkā aizsargāt Kopienu attiecībā uz biškopības veselības stāvokli. (7) Tādēļ bišu imports principā jāatļauj tikai tādos sūtījumos, kurus var viegli pārbaudīt attiecībā uz mazās stropu vaboles un Tropilaelaps ģints ērces invāziju tikai tad, ja vienā stropā ir neliela saime, kurā ir tikai viena bišu māte. (8) Tomēr nav pierādījumu, ka Tropilaelaps ģints ērce var ieviesties kameņu kolonijās (Bombus spp.). Papildus tam ir novērota mazās stropu vaboles invāzija kameņu kolonijās tikai eksperimentālos apstākļos, un nav dokumentālu pierādījumu, ka mazās stropu vaboles invāzija var skart kameņu kolonijas dabiskā vidē. Bez tam nelielas kameņu kolonijas, ko pavairo un tur noteiktos vides apstākļos, var tirgot tieši dārzkopības nozarei, bet savvaļas kameņu māšu imports var būt nepieciešams arī pavairošanai. Ņemot vērā iepriekšminēto, jāatļauj arī atzītos uzņēmumos tikai noteiktos vides apstākļos pavairotu un turētu kameņu (Bombus spp.) imports mazos sūtījumos, par kuriem iespējams apliecināt, ka tajos nav mazās stropu vaboles invāzijas. (9) Kopienas tiesību aktu skaidrības nolūkā un lai saistībā ar importu nodrošinātu turpmāku Kopienas dzīvnieku veselības prasību saskaņošanu, jāatceļ Lēmums 2000/462/EK un jāaizstāj ar šā lēmuma noteikumiem, kas atļauj importēt tikai bišu mātes (Apis mellifera) un kameņu mātes (Bombus spp.) ar nelielu saimi, vai nelielas kameņu (Bombus spp.) kolonijas, kas turētas atzītos uzņēmumos noteiktos vides apstākļos. (10) Padomes 1996. gada 17. decembra Direktīva 96/93/EK par dzīvnieku un dzīvnieku izcelsmes produktu sertifikāciju [3] nosaka sertifikācijas standartus, kas nepieciešami atbilstošai sertifikācijai, kā arī krāpšanas novēršanai; ir lietderīgi nodrošināt, ka trešo valstu par sertifikāciju atbildīgo amatpersonu piemērotie noteikumi un principi paredz garantijas, kuras ir vismaz līdzvērtīgas tām, kas minētas šajā direktīvā, un tādēļ tikai tām valstīm, kas uzskaitītas Padomes Lēmuma 79/542/EEK [4] pielikuma I daļā, atļauts bišu imports Kopienā. (11) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants 1. Dalībvalstis atļauj bišu (Apis mellifera un Bombus spp.) importu saskaņā ar Direktīvas 92/65/EEK noteikumiem, ja ir ievēroti šādi nosacījumi: - bišu izcelsme ir tajās trešās valstīs vai to daļās, kas uzskaitītas Lēmuma 79/542/EEK pielikumā, un - tām ir veselības sertifikāts, kas atbilst I pielikumā norādītajam paraugam, un tās ir saskaņā ar garantijām, kuras noteiktas šajā paraugā, - sūtījumos vienā stropā ir saime, kurā nedrīkst būt vairāk kā 20 bites uz vienu bišu māti. 2. Paredzētajā galapunktā, kur stropus oficiāli pārbauda, bites pārvieto uz jauniem stropiem pirms to ievietošanas vietējā kolonijā. 3. Ievestos stropus, saimes un citus materiālus, kā arī bišu mātes, kuru izcelsme ir trešās valstīs, jānosūta uz laboratoriju pārbaudei attiecībā uz mazo stropu vaboļu, to olu vai kāpuru un Tropilaelaps ģints ērču esamību tajos. Pēc laboratorijas pārbaudes visi materiāli jāiznīcina. 2. pants Atkāpjoties no 1. panta 1. punkta otrā un trešā ievilkuma, dalībvalstis atļauj arī kameņu (Bombus spp.) importa sūtījumus, kuros ir viena kolonija ar ne vairāk kā 200 pieaugušu kameņu vienā tvertnē, kurām ir veselības sertifikāts, kas atbilst II pielikumā norādītajam paraugam un nodrošina garantijas, kuras noteiktas šajā paraugā. Šajā gadījumā, atkāpjoties no 1. panta 2. un 3. punkta, ir pietiekami, ja tvertne un visi ar kamenēm ievestie materiāli, kuru izcelsme ir trešās valstīs, ir iznīcināmi kolonijas darba mūža laikā vai tieši pēc tā beigām. 3. pants Lēmumu 2000/462/EK atceļ. 4. pants Šo lēmumu piemēro no 2003. gada 27. decembra. 5. pants Šis lēmums ir adresēts dalībvalstīm. Briselē, 2003. gada 11. decembrī Komisijas vārdā — Komisijas loceklis David Byrne [1] OV L 268, 14.9.1992., 54. lpp., kurā jaunākie grozījumi izdarīti ar Komisijas Regulu (EK) Nr. 1398/2003 (OV L 98, 6.8.2003., 3. lpp.). [2] OV L 183, 12.7.2000., 18. lpp. [3] OV L 13, 16.1.1997., 28. lpp. [4] OV L 146, 14.6.1979., 15. lpp. -------------------------------------------------- I PIELIKUMS +++++ TIFF +++++ +++++ TIFF +++++ -------------------------------------------------- II PIELIKUMS +++++ TIFF +++++ +++++ TIFF +++++ --------------------------------------------------